2. pielikums

Ministru kabineta

2016. gada  12. aprīļa

noteikumiem Nr. 210

**Atbilstības novērtēšanas procedūras**

**I. ES tipa pārbaude (B modulis)**

1. ES tipa pārbaude ir atbilstības novērtēšanas procedūras daļa, kurā paziņotā institūcija projektēšanas posmā pārbauda neautomātisko svaru tehnisko projektu, kā arī pārliecinās un apliecina, ka neautomātisko svaru tehniskais projekts atbilst tām šo noteikumu prasībām, kuras uz to attiecas.

2. ES tipa pārbaudi var veikt kādā no šādiem veidiem:

2.1. reprezentatīva un pilnībā nokomplektēta paredzamās produkcijas parauga pārbaude (produkcijas tips);

2.2. neautomātisko svaru tehniskā projekta atbilstības novērtēšana, izvērtējot šā pielikuma 3. punktā minēto tehnisko dokumentāciju un papildu pierādījumus un pārbaudot vienu vai vairāku būtisko sastāvdaļu reprezentatīvus paredzamās produkcijas paraugus (produkcijas tipa un projekta tipa kombinācija);

2.3. neautomātisko svaru tehniskā projekta atbilstības novērtēšana, izvērtējot šā pielikuma 3. punktā minēto tehnisko dokumentāciju un papildu pierādījumus, neveicot parauga pārbaudi (projekta tips).

3. Pieteikumu ES tipa pārbaudei ražotājs iesniedz tikai vienā paziņotajā institūcijā pēc savas izvēles. Pieteikumā iekļauj šādu informāciju un dokumentāciju:

3.1. ražotāja nosaukumu un adresi un, ja pieteikumu iesniedz pilnvarotais pārstāvis, arī pilnvarotā pārstāvja nosaukumu un adresi;

3.2. rakstisku paziņojumu, ka šāds pieteikums nav iesniegts nevienai citai paziņotajai institūcijai;

3.3. tehnisko dokumentāciju. Tehniskā dokumentācija nodrošina iespēju novērtēt neautomātisko svaru atbilstību šo noteikumu piemērojamām prasībām, un tā ietver atbilstīgu riska analīzi un novērtējumu. Tehniskajā dokumentācijā norāda piemērojamās prasības, un, ciktāl tas nepieciešams novērtēšanai, tā aptver neautomātisko svaru projektēšanu, ražošanu un darbību. Tehniskajā dokumentācijā, ja piemērojams, ir iekļauti vismaz šādi elementi:

3.3.1. vispārīgs neautomātisko svaru apraksts;

3.3.2. skiču projekts un ražošanas rasējumi, sastāvdaļu, mezglu, strāvas slēgumu un citas shēmas;

3.3.3. apraksti un skaidrojumi, kas nepieciešami minēto rasējumu, shēmu un neautomātisko svaru darbības izpratnei;

3.3.4. to pilnībā vai daļēji piemēroto standartu saraksts, uz kuriem ir publicētas atsauces Eiropas Savienības Oficiālajā Vēstnesī, un, ja minētie piemērojamie standarti nav piemēroti, to risinājumu apraksti, kas piemēroti, lai atbilstu šo noteikumu būtiskajām prasībām, ieskaitot citu attiecīgo tehnisko specifikāciju uzskaitījumu. Ja piemērojamie standarti ir piemēroti daļēji, tehniskajā dokumentācijā norāda piemērotās standartu daļas;

3.3.5. veikto projekta aprēķinu, veikto pārbaužu un citi rezultāti;

3.3.6. testēšanas pārskati;

3.4. reprezentatīvos paredzētās produkcijas paraugus. Paziņotā institūcija var pieprasīt papildu paraugus, ja tie nepieciešami testēšanas programmas īstenošanai;

3.5. papildu pierādījumus tehniskā projekta risinājuma atbilstībai. Šajos papildu pierādījumos norāda visus izmantotos dokumentus, īpaši gadījumā, ja attiecīgie piemērojamie standarti nav piemēroti pilnībā. Papildu pierādījumos, ja nepieciešams, iekļauj tādu testu rezultātus, kurus saskaņā ar citām attiecīgām tehniskām specifikācijām ir veikusi ražotāja atbilstīgā laboratorija vai cita testa laboratorija ražotāja vārdā un uz ražotāja atbildību.

4. Paziņotā institūcija:

4.1. attiecībā uz neautomātiskajiem svariem pārbauda tehnisko dokumentāciju un papildu pierādījumus, lai novērtētu neautomātisko svaru tehniskā projekta atbilstību;

4.2. attiecībā uz paraugu(-iem):

4.2.1. pārliecinās, ka paraugs(-i) ir izgatavots(-i) saskaņā ar tehnisko dokumentāciju, un identificē tos elementus, kas projektēti saskaņā ar attiecīgo piemērojamo standartu piemērojamiem noteikumiem, kā arī elementus, kas projektēti saskaņā ar citām attiecīgām tehniskām specifikācijām;

4.2.2. veic atbilstošas pārbaudes un testus vai nodrošina to veikšanu, lai pārbaudītu, vai gadījumā, ja ražotājs izvēlējies piemērot attiecīgajos piemēro­jamos standartos paredzētos risinājumus, tie piemēroti pareizi;

4.2.3. veic attiecīgās pārbaudes un testus vai nodrošina to veikšanu, lai pārbaudītu, vai gadījumā, ja nav tikuši piemēroti attiecīgajos piemērojamos standartos paredzētie risinājumi, ražotāja izvēlētie risinājumi piemērot citas attiecīgās tehniskās specifikācijas atbilst attiecīgajām šo noteikumu būtiskajām prasībām;

4.2.4. vienojas ar ražotāju par vietu, kur tiks veiktas pārbaudes un testi.

5. Paziņotā institūcija sagatavo novērtējuma ziņojumu, kurā norāda pasākumus, kas veikti saskaņā ar šā pielikuma 4. punktu, un šo pasākumu rezultātus. Neskarot savus pienākumus pret paziņojošajām iestādēm, paziņotā institūcija tikai ar ražotāja piekrišanu pilnīgi vai daļēji izpauž minētā ziņojuma saturu.

6. Ja tips atbilst tām šo noteikumu prasībām, kas attiecas uz konkrētajiem neautomātiskajiem svariem, paziņotā institūcija izsniedz ražotājam ES tipa pārbaudes sertifikātu. Sertifikātā iekļauj ražotāja nosaukumu un adresi, pārbaudes secinājumus, sertifikāta derīguma nosacījumus, ja tādi ir, un apstiprinātā tipa identifikācijai nepieciešamo informāciju.

7. ES tipa pārbaudes sertifikātam var būt viens vai vairāki pielikumi. ES tipa pārbaudes sertifikātā un tā pielikumos ir visa attiecīgā informācija, kas ļauj novērtēt izgatavoto neautomātisko svaru atbilstību pārbaudītajam tipam un veikt pārbaudi lietošanas laikā.

8. ES tipa pārbaudes sertifikātu izsniedz uz 10 gadiem, un to var atkārtoti vairākkārt pagarināt par 10 gadiem. Ja neautomātisko svaru konstrukcija tiek būtiski mainīta, izmantojot jaunu tehnoloģiju, ES tipa pārbaudes sertifikātu izsniedz uz diviem gadiem, un to var pagarināt par trim gadiem.

9. Ja tips neatbilst tām šo noteikumu prasībām, kas attiecas uz konkrētajiem neautomātiskajiem svariem, paziņotā institūcija atsaka izdot ES tipa pārbaudes sertifikātu un attiecīgi informē pieteikuma iesniedzēju, precīzi norādot šāda atteikuma iemeslus.

10. Paziņotā institūcija apzina vispārpieņemto standartu izmaiņas, kas norāda, ka apstiprinātais tips turpmāk varētu neatbilst šo noteikumu piemērojamām prasībām, un nosaka, vai šādu izmaiņu rezultātā ir nepieciešama tālāka izpēte. Ja tā ir nepieciešama, paziņotā institūcija par to informē ražotāju.

11. Ražotājs informē paziņoto institūciju, kura glabā tehnisko dokumen­tāciju par ES tipa pārbaudes sertifikātu, par visām apstiprinātā tipa izmaiņām, kas var ietekmēt neautomātisko svaru atbilstību šo noteikumu būtiskajām prasībām vai minētā sertifikāta derīguma nosacījumus. Šādām izmaiņām nepieciešams papildu apstiprinājums, ko pievieno kā papildinājumu sākotnējam ES tipa pārbaudes sertifikātam.

12. Paziņotā institūcija reizi pusgadā vai pēc pieprasījuma informē Ekonomikas ministriju par ES tipa pārbaudes sertifikātiem un/vai jebkuriem to papildinājumiem, kurus tā ir izsniegusi vai atsaukusi, un iesniedz Ekonomikas ministrijā to sertifikātu un/vai to papildinājumu sarakstu, kuri ir noraidīti vai kuru darbība ir pārtraukta vai citādi ierobežota.

13. Paziņotā institūcija informē pārējās paziņotās institūcijas par tiem ES tipa pārbaudes sertifikātiem un/vai to papildinājumiem, kurus šī institūcija ir atteikusi, anulējusi, apturējusi vai citādi ierobežojusi, un pēc pieprasījuma arī par tādiem sertifikātiem un/vai to papildinājumiem, kurus tā ir izsniegusi.

14. Eiropas Komisija, dalībvalstis un pārējās paziņotās institūcijas, iesniedzot pieprasījumu paziņotajā institūcijā, var saņemt ES tipa pārbaudes sertifikātu un/vai to papildinājumu kopijas.

15. Pēc pieprasījuma Eiropas Komisija un dalībvalstis var saņemt tehniskās dokumentācijas un paziņotās institūcijas veikto pārbaužu rezultātu kopijas. Paziņotā institūcija glabā ES tipa pārbaudes sertifikāta, tā pielikumu un papildinājumu, tehniskās dokumentācijas, arī ražotāja iesniegtās dokumentācijas kopijas līdz minētā sertifikāta derīguma termiņa beigām.

16. Ražotājs 10 gadus pēc neautomātisko svaru laišanas tirgū nodrošina tirgus uzraudzības iestādei pieeju ES tipa pārbaudes sertifikāta, tā pielikumu un papildinājumu kopijām, kā arī tehniskai dokumentācijai.

17. Ražotāja pilnvarotais pārstāvis var iesniegt šā pielikuma 3. punktā minēto iesniegumu un pildīt pienākumus, kas minēti šā pielikuma 10., 11. un 16. punktā, ar noteikumu, ka tie ir precizēti pilnvarā.

**II. Atbilstība tipam, pamatojoties uz ražošanas procesa kvalitātes nodrošināšanu (D modulis)**

18. Atbilstība tipam, pamatojoties uz ražošanas procesa kvalitātes nodrošināšanu,ir atbilstības novērtēšanas procedūras daļa, kurā ražotājs izpilda šā pielikuma 19., 29., 30. un 31. punktā noteiktos pienākumus, kā arī tikai uz savu atbildību nodrošina un apliecina, ka attiecīgie neautomātiskie svari atbilst ES tipa pārbaudes sertifikātā aprakstītajam tipam un šo noteikumu prasībām, kas uz tiem attiecas.

19. Ražotājs izmanto apstiprinātu kvalitātes nodrošināšanas sistēmu attiecīgo neautomātisko svaru ražošanai, galīgajai produkta inspekcijai un testēšanai, kā noteikts šā pielikuma 20. punktā. Ražotājs ir pakļauts šā pielikuma 29., 30. un 31. punktā noteiktajai uzraudzībai.

20. Ražotājs pieteikumu novērtēt attiecīgo neautomātisko svaru kvalitātes nodrošināšanas sistēmu iesniedz paša izvēlētajai paziņotajai institūcijai. Pieteikumā iekļauj:

20.1. ražotāja nosaukumu un adresi un, ja pieteikumu iesniedz pilnvaro­tais pārstāvis, šā pārstāvja nosaukumu un adresi;

20.2. rakstisku apliecinājumu, ka šāds pieteikums nav iesniegts nevienai citai paziņotajai institūcijai;

20.3. visu attiecīgo informāciju par paredzamo neautomātisko svaru kategoriju;

20.4. kvalitātes nodrošināšanas sistēmas dokumentāciju;

20.5. tehnisko dokumentāciju, kas attiecas uz apstiprināto tipu un ES tipa pārbaudes sertifikāta kopiju.

21. Kvalitātes nodrošināšanas sistēma nodrošina neautomātisko svaru atbilstību ES tipa pārbaudes sertifikātā aprakstītajam tipam un piemērojamām šo noteikumu prasībām.

22. Visus ražotāja pieņemtos kvalitātes sistēmas elementus, prasības un nosacījumus sistemātiski un pienācīgi dokumentē rakstiski, izstrādājot politiku, procedūras un instrukcijas. Kvalitātes nodrošināšanas sistēmas dokumentācija ļauj konsekventi interpretēt kvalitātes programmas, plānus, rokasgrāmatas un dokumentāciju un iekļauj šādu atbilstoši aprakstītu informāciju:

22.1. kvalitātes nodrošināšanas mērķus un vadības organizatorisko struktūru, pienākumus un pilnvaras attiecībā uz produkta kvalitāti;

22.2. attiecīgās ražošanas, kvalitātes kontroles un kvalitātes nodrošinā­šanas metodes, procesus un sistemātiski veicamās darbības;

22.3. pārbaudes un testus, kurus veic pirms ražošanas procesa, tā laikā un pēc tā pabeigšanas, un biežumu, kādā tos veic;

22.4. kvalitātes pierakstus, piemēram, inspekcijas ziņojumus un testu datus, kalibrēšanas datus, kā arī ziņojumus par attiecīgā personāla kvalifikāciju u. c.;

22.5. līdzekļus nepieciešamās produkta kvalitātes sasniegšanas uzraudzī­bai un kvalitātes nodrošināšanas sistēmas efektīvai darbībai.

23. Paziņotā institūcija novērtē kvalitātes nodrošināšanas sistēmu, lai noteiktu, vai tā atbilst šā pielikuma 21. un 22. punkta prasībām. Minētajām prasībām atbilst tie kvalitātes nodrošināšanas sistēmas elementi, kas atbilst attiecīgajām piemērojamā standarta specifikācijām.

24. Papildus pieredzei kvalitātes nodrošināšanas sistēmās vismaz vienam audita grupas dalībniekam jābūt ar pieredzi attiecīgās produkta jomas un produkta tehnoloģijas novērtēšanā un zināšanām par piemērojamajām šo noteikumu prasībām.

25. Audits ietver novērtēšanas apmeklējumu ražotāja telpās. Audita grupa izskata šā pielikuma 20.5. apakšpunktā minēto tehnisko dokumentāciju, lai pārliecinātos par ražotāja spēju noteikt šo noteikumu atbilstošās prasības un veikt nepieciešamās pārbaudes, lai nodrošinātu neautomātisko svaru atbilstību minētajām prasībām. Lēmumu paziņo ražotājam. Paziņojumā ietver revīzijas secinājumus un novērtējuma lēmuma pamatojumu.

26. Ražotājs apņemas izpildīt pienākumus, kas izriet no apstiprinātās kvalitātes nodrošināšanas sistēmas, un nodrošināt tās pienācīgu un efektīvu darbību.

27. Ražotājs pastāvīgi informē paziņoto institūciju, kas apstiprinājusi kvalitātes nodrošināšanas sistēmu, par visām paredzētajām izmaiņām kvalitātes nodrošināšanas sistēmā.

28. Paziņotā institūcija novērtē visas ierosinātās izmaiņas un nolemj, vai izmainītā kvalitātes nodrošināšanas sistēma joprojām atbildīs prasībām, kas minētas šā pielikuma 21. un 22. punktā, vai arī ir nepieciešams pārvērtējums. Paziņotā institūcija savu lēmumu paziņo ražotājam. Paziņojumā ietver pārbaudes secinājumus un novērtējuma lēmuma pamatojumu.

29. Paziņotās institūcijas uzraudzības mērķis ir pārliecināties, ka ražotājs pienācīgi pilda pienākumus, kas izriet no apstiprinātās kvalitātes nodrošināšanas sistēmas.

30. Ražotājs novērtēšanas nolūkos nodrošina paziņotās institūcijas pārstāvjiem pieeju ražošanas, pārbaužu, testēšanas un noliktavu telpām un sniedz tai visu nepieciešamo informāciju, jo īpaši:

30.1. kvalitātes nodrošināšanas sistēmas dokumentāciju;

30.2. kvalitātes pierakstus, piemēram, pārbaudes ziņojumus un testu datus, kalibrēšanas datus, ziņojumus par attiecīgā personāla kvalifikāciju u. c.

31. Paziņotā institūcija periodiski veic auditus, lai pārliecinātos, ka ražotājs uztur un piemēro kvalitātes nodrošināšanas sistēmu, un iesniedz ražotājam audita ziņojumu. Paziņotās institūcijas pārstāvji drīkst ierasties pie ražotāja bez brīdinājuma. Šādu apmeklējumu laikā paziņotā institūcija, ja nepieciešams, var veikt produktu testus vai nodrošināt to veikšanu, lai pārliecinātos, ka kvalitātes nodrošināšanas sistēma darbojas pareizi. Paziņotā institūcija iesniedz ražotājam apmeklējuma ziņojumu un, ja ir veikti testi, – testēšanas pārskatu.

32. Katrus atsevišķus neautomātiskos svarus, kuri atbilst ES tipa pārbaudes sertifikātā aprakstītajam tipam un piemērojamām šo noteikumu prasībām, ražotājs marķē ar šajos noteikumos paredzēto CE atbilstības marķējumu un metroloģisko papildmarķējumu, kā arī marķējumam pievieno šā pielikuma 20. punktā minētās paziņotās institūcijas identifikācijas numuru uz tās atbildību.

33. Ražotājs sagatavo rakstisku katra neautomātisko svaru modeļa atbilstības deklarāciju un 10 gadus pēc neautomātisko svaru laišanas tirgū nodrošina tirgus uzraudzības iestādei pieeju tai. Atbilstības deklarācijā identificē neautomātisko svaru modeli, kuram tā sagatavota. Atbilstības deklarācijas kopiju pēc pieprasījuma dara pieejamu atbildīgajām institūcijām.

34. Ražotājs 10 gadus pēc neautomātisko svaru laišanas tirgū nodrošina tirgus uzraudzības iestādei pieeju informācijai par kvalitātes nodrošināšanas sistēmas novērtēšanu, kas minēta šā pielikuma 20. punktā, informācijai par veiktajām un apstiprinātajām izmaiņām kvalitātes nodrošināšanas sistēmā, kā arī informācijai par paziņoto institūciju lēmumiem un ziņojumiem saistībā ar veiktajiem auditiem, kas attiecas uz ražotāja kvalitātes nodrošināšanas sistēmu.

35. Paziņotā institūcija reizi pusgadā vai pēc pieprasījuma informē Ekonomikas ministriju par visiem izsniegtajiem vai atsauktajiem kvalitātes nodrošināšanas sistēmas apstiprinājumiem un iesniedz Ekonomikas ministrijā to kvalitātes nodrošināšanas sistēmu apstiprinājumu sarakstu, kuri ir noraidīti, kuru darbība ir apturēta vai citādi ierobežota.

36. Ražotāja pilnvarotais pārstāvis ražotāja uzdevumā un uz viņa atbildību var pildīt ražotāja pienākumus, kas minēti šā pielikuma 20., 27., 28., 32., 33. un 34. punktā, ja tie ir precizēti pilnvarā.

**III. Ražošanas procesa kvalitātes nodrošināšana (D1 modulis)**

37. Ražošanas procesa kvalitātes nodrošināšana ir atbilstības novērtēšanas procedūra, kurā ražotājs izpilda šā pielikuma 38., 40., 53. un 54. punktā noteiktās saistības un nodrošina, kā arī tikai uz savu atbildību paziņo, ka neautomātiskie svari atbilst šo noteikumu prasībām, kas uz tiem attiecas.

38. Ražotājs izstrādā tehnisko dokumentāciju, lai nodrošinātu iespēju novērtēt neautomātisko svaru atbilstību šo noteikumu piemērojamām prasībām. Tehniskā dokumentācija ietver riska atbilstīgu analīzi un novērtējumu. Tehniskajā dokumentācijā norāda piemērojamās prasības, un, ciktāl tas nepieciešams novērtēšanai, tā aptver neautomātisko svaru projektēšanu, ražošanu un darbību. Tehniskajā dokumentācijā, ja piemērojams, ir iekļauti vismaz šādi elementi:

38.1. vispārīgs neautomātisko svaru apraksts;

38.2. skiču projekts un ražošanas rasējumi, kā arī sastāvdaļu, mezglu, strāvas slēgumu un citas shēmas;

38.3. apraksti un skaidrojumi, kas nepieciešami minēto rasējumu, shēmu un neautomātisko svaru darbības izpratnei;

38.4. to pilnībā vai daļēji piemēroto standartu saraksts, uz kuriem ir publicētas atsauces Eiropas Savienības Oficiālajā Vēstnesī, un, ja minētie piemērojamie standarti nav piemēroti, to risinājumu apraksti, kas piemēroti, lai atbilstu šo noteikumu būtiskajām prasībām, ieskaitot citu attiecīgo tehnisko specifikāciju uzskaitījumu. Ja piemērojamie standarti ir piemēroti daļēji, tehniskajā dokumentācijā norāda piemērotās standartu daļas;

38.5. veikto projekta aprēķinu, veikto pārbaužu un citi rezultāti;

38.6. testēšanas pārskati.

39. Ražotājs nodrošina tehniskās dokumentācijas pieejamību tirgus uzraudzības iestādei 10 gadus pēc neautomātisko svaru laišanas tirgū.

40. Ražotājs izmanto apstiprinātu kvalitātes nodrošināšanas sistēmu attiecīgo neautomātisko svaru ražošanai, galaprodukta pārbaudei un testēšanai, kā noteikts šā pielikuma 41. punktā. Ražotājs ir pakļauts šā pielikuma 51., 52. un 53. punktā noteiktajai uzraudzībai.

41. Ražotājs pieteikumu par attiecīgo neautomātisko svaru kvalitātes nodrošināšanas sistēmas novērtēšanu iesniedz paša izvēlētajai paziņotajai institūcijai. Pieteikumā iekļauj:

41.1. ražotāja nosaukumu un adresi un, ja pieteikumu iesniedz pilnvarotais pārstāvis, arī pilnvarotā pārstāvja nosaukumu un adresi;

41.2. rakstisku apliecinājumu, ka šāds pieteikums nav iesniegts nevienai citai paziņotajai institūcijai;

41.3. visu atbilstīgo informāciju par paredzamo neautomātisko svaru kategoriju;

41.4. kvalitātes nodrošināšanas sistēmas dokumentāciju;

41.5. tehnisko dokumentāciju, kas minēta šā pielikuma 38. punktā.

42. Kvalitātes nodrošināšanas sistēma nodrošina neautomātisko svaru atbilstību šo noteikumu piemērojamām prasībām.

43. Visus ražotāja pieņemtos kvalitātes sistēmas elementus, prasības un nosacījumus sistemātiski un pienācīgi dokumentē rakstiski, izstrādājot politiku, procedūras un instrukcijas. Kvalitātes nodrošināšanas sistēmas dokumentācija ļauj konsekventi interpretēt kvalitātes programmas, plānus, rokasgrāmatas un dokumentāciju un iekļauj šādu atbilstoši aprakstītu informāciju:

43.1. kvalitātes nodrošināšanas mērķus un vadības organizatorisko struktūru, pienākumus un pilnvaras attiecībā uz produkta kvalitāti;

43.2. attiecīgās ražošanas, kvalitātes kontroles un kvalitātes nodrošinā­šanas metodes, procesus un sistemātiski veicamās darbības;

43.3. pārbaudes un testus, kurus veic pirms ražošanas procesa, tā laikā un pēc tā pabeigšanas, un biežumu, kādā tos veic;

43.4. kvalitātes pierakstus, piemēram, inspekcijas ziņojumus un testu datus, kalibrēšanas datus, kā arī ziņojumus par attiecīgā personāla kvalifikāciju u. c.;

43.5. līdzekļus nepieciešamās produkta kvalitātes sasniegšanas uzraudzī­bai un kvalitātes nodrošināšanas sistēmas efektīvai darbībai.

44. Paziņotā institūcija novērtē kvalitātes nodrošināšanas sistēmu, lai noteiktu, vai tā atbilst šā pielikuma 42. un 43. punktā minētajām prasībām. Minētajām prasībām atbilst tie kvalitātes nodrošināšanas sistēmas elementi, kas atbilst attiecīgajām piemērojamā standarta specifikācijām.

45. Papildus pieredzei kvalitātes nodrošināšanas sistēmās vismaz vienam audita grupas dalībniekam jābūt ar pieredzi attiecīgās produkta jomas un produkta tehnoloģijas novērtēšanā un zināšanām par piemērojamām šo noteikumu prasībām.

46. Audits ietver novērtēšanas apmeklējumu ražotāja telpās. Audita grupa izskata šā pielikuma 38. punktā minēto tehnisko dokumentāciju, lai pārliecinātos par ražotāja spēju noteikt šo noteikumu atbilstošās prasības un veikt nepieciešamās pārbaudes, lai nodrošinātu neautomātisko svaru atbilstību minētajām prasībām. Lēmumu paziņo ražotājam. Paziņojumā ietver revīzijas secinājumus un novērtējuma lēmuma pamatojumu.

47. Ražotājs apņemas izpildīt pienākumus, kas izriet no apstiprinātās kvalitātes nodrošināšanas sistēmas, un nodrošināt tās pienācīgu un efektīvu darbu.

48. Ražotājs pastāvīgi informē paziņoto institūciju, kas apstiprinājusi kvalitātes nodrošināšanas sistēmu, par visām paredzētajām izmaiņām kvalitātes nodrošināšanas sistēmā.

49. Paziņotā institūcija novērtē visas ierosinātās izmaiņas un nolemj, vai mainītā kvalitātes nodrošināšanas sistēma joprojām atbildīs prasībām, kas minētas šā pielikuma 42. un 43. punktā, vai arī ir nepieciešams pārvērtējums. Paziņotā institūcija savu lēmumu paziņo ražotājam. Paziņojumā ietver pārbaudes secinājumus un novērtējuma lēmuma pamatojumu.

50. Paziņotās institūcijas uzraudzības mērķis ir pārliecināties, ka ražotājs pienācīgi pilda pienākumus, kas izriet no apstiprinātās kvalitātes nodrošināšanas sistēmas.

51. Ražotājs novērtēšanas nolūkos nodrošina paziņotās institūcijas pārstāvjiem pieeju ražošanas, pārbaužu, testēšanas un noliktavu telpām un sniedz tai visu nepieciešamo informāciju, jo īpaši:

51.1. kvalitātes nodrošināšanas sistēmas dokumentāciju;

51.2. šā pielikuma 38. punktā minēto tehnisko dokumentāciju;

51.3. datus par kvalitāti, piemēram, pārbaudes ziņojumus un testu datus, kalibrēšanas datus, ziņojumus par attiecīgā personāla kvalifikāciju.

52. Paziņotā institūcija periodiski veic auditus, lai pārliecinātos, ka ražotājs uztur un piemēro kvalitātes nodrošināšanas sistēmu, un iesniedz ražotājam audita ziņojumu. Paziņotās institūcijas pārstāvji drīkst ierasties pie ražotāja bez brīdinājuma. Šādu apmeklējumu laikā paziņotā institūcija, ja nepieciešams, var veikt produktu testus vai nodrošināt to veikšanu, lai pārliecinātos, ka kvalitātes nodrošināšanas sistēma darbojas pareizi. Paziņotā institūcija iesniedz ražotājam apmeklējuma ziņojumu un, ja ir veikti testi, – testa ziņojumu.

53. Ražotājs visus neautomātiskos svarus marķē ar CE atbilstības marķējumu un metroloģisko papildmarķējumu, kā arī uz šā pielikuma 41. punktā minētās paziņotās institūcijas atbildību pievieno tās identifikācijas numuru katriem atsevišķiem neautomātiskajiem svariem, kuri atbilst šo noteikumu piemērojamām prasībām.

54. Ražotājs sagatavo katra neautomātisko svaru modeļa atbilstības deklarāciju un nodrošina tirgus uzraudzības iestādei pieeju deklarācijai 10 gadus pēc neautomātisko svaru laišanas tirgū. Atbilstības deklarācijā identificē neautomātisko svaru modeli, kuram tā sagatavota. Atbilstības deklarācijas kopiju pēc pieprasījuma dara pieejamu atbildīgajām institūcijām.

55. Ražotājs 10 gadus pēc neautomātisko svaru laišanas tirgū nodrošina tirgus uzraudzības iestādei pieeju informācijai par kvalitātes nodrošināšanas sistēmas novērtēšanu, kas minēta šā pielikuma 41. punktā, informācijai par veiktajām un apstiprinātajām izmaiņām kvalitātes nodrošināšanas sistēmā, kā arī informācijai par paziņoto institūciju lēmumiem un ziņojumiem saistībā ar veiktajiem auditiem, kas attiecas uz ražotāja kvalitātes nodrošināšanas sistēmu.

56. Paziņotā institūcija reizi pusgadā informē Ekonomikas ministriju par visiem izsniegtajiem vai atsauktajiem kvalitātes nodrošināšanas sistēmas apstiprinājumiem un iesniedz Ekonomikas ministrijā to kvalitātes nodrošināša­nas sistēmu apstiprinājumu sarakstu, kuri ir noraidīti, kuru darbība ir apturēta vai citādi ierobežota.

57. Ražotāja pilnvarotais pārstāvis ražotāja uzdevumā un uz viņa atbildību var pildīt ražotāja pienākumus, kas minēti šā pielikuma 39., 41., 48., 53., 54. un 55. punktā, ja tie ir precizēti pilnvarā.

**IV. Atbilstība tipam, pamatojoties uz produkta verificēšanu   
(F modulis)**

58. Atbilstība tipam, pamatojoties uz produkta verificēšanu, ir atbilstības novērtēšanas procedūras daļa, kurā ražotājs izpilda šā pielikuma 59., 65., 66. un 67. punktā noteiktos pienākumus, kā arī nodrošina un tikai uz savu atbildību paziņo, ka neautomātiskie svari atbilst ES tipa pārbaudes sertifikātā aprakstītajam tipam un šo noteikumu prasībām, kas uz tiem attiecas.

59. Ražotājs veic visus nepieciešamos pasākumus, lai izgatavošanas process un tā uzraudzība nodrošinātu izgatavoto neautomātisko svaru atbilstību ES tipa pārbaudes sertifikātā aprakstītajam apstiprinātajam tipam un šo noteikumu piemērojamām prasībām.

60. Ražotāja izraudzītā paziņotā institūcija veic attiecīgās pārbaudes un testus, lai pārliecinātos par neautomātisko svaru atbilstību ES tipa pārbaudes sertifikātā aprakstītajam tipam un šo noteikumu piemērojamām prasībām.

61. Pārbaudes un testus, kas ļauj pārbaudīt neautomātisko svaru atbilstību attiecīgajām prasībām, veic, pārbaudot un testējot katrus neautomātiskos svarus, kā norādīts šā pielikuma 62. un 63. punktā.

62. Atsevišķi pārbauda katrus neautomātiskos svarus un veic atbilstošos testus, kas norādīti attiecīgajos piemērojamos standartos, un/vai līdzvērtīgus testus, kas noteikti citās attiecīgajās tehniskajās specifikācijās, lai pārbaudītu atbilstību ES tipa pārbaudes sertifikātā aprakstītajam tipam un šo noteikumu piemērojamām prasībām. Ja nav šāda piemērojamā standarta, attiecīgā paziņotā institūcija lemj par to, kādi testi jāveic.

63. Paziņotā institūcija, pamatojoties uz veiktajām pārbaudēm un testiem, izsniedz atbilstības sertifikātu un uzliek savu identifikācijas numuru katriem apstiprinātajiem neautomātiskajiem svariem vai uz savu atbildību nodrošina tā uzlikšanu.

64. Ražotājs 10 gadus pēc neautomātisko svaru laišanas tirgū nodrošina tirgus uzraudzības iestādei pieeju atbilstības sertifikātiem.

65. Ražotājs visus neautomātiskos svarus marķē ar CE atbilstības marķējumu un metroloģisko papildmarķējumu, kā arī uz šā pielikuma 60. punktā minētās paziņotās institūcijas atbildību pievieno tās identifikācijas numuru katriem atsevišķiem neautomātiskajiem svariem, kuri atbilst ES tipa pārbaudes sertifikātā aprakstītajam tipam un šo noteikumu piemērojamām prasībām.

66. Ražotājs sagatavo rakstisku katra neautomātisko svaru modeļa atbilstības deklarāciju un nodrošina tirgus uzraudzības iestādei pieeju deklarācijai 10 gadus pēc neautomātisko svaru laišanas tirgū. Atbilstības deklarācijā identificē neautomātisko svaru modeli, kuram tā sagatavota.

67. Atbilstības deklarācijas kopiju pēc pieprasījuma dara pieejamu atbildīgajām iestādēm.

68. Ja paziņotā institūcija tam piekrīt un uzņemas par to atbildību, neautomātiskajiem svariem paziņotās institūcijas identifikācijas numuru var uzlikt arī ražotājs.

69. Ražotāja pilnvarotais pārstāvis var pildīt ražotāja pienākumus ražotāja uzdevumā un uz viņa atbildību, ja tie ir precizēti pilnvarā. Pilnvarotais pārstāvis nevar pildīt šā pielikuma 59. punktā noteiktos ražotāja pienākumus.

**V. Atbilstība, pamatojoties uz produkta verificēšanu   
(F1 modulis)**

70. Atbilstība, pamatojoties uz produkta verificēšanu, ir atbilstības novērtēšanas procedūra, kurā ražotājs izpilda šā pielikuma 72., 74., 80., 81. un 82. punktā noteiktos pienākumus un tikai uz savu atbildību nodrošina un paziņo, ka neautomātiskie svari atbilst šo noteikumu prasībām, kas uz tiem attiecas.

71. Ražotājs izstrādā tehnisko dokumentāciju, lai nodrošinātu iespēju novērtēt neautomātisko svaru atbilstību šo noteikumu piemērojamām prasībām. Tehniskā dokumentācija ietver atbilstošu riska analīzi un novērtējumu. Tehniskajā dokumentācijā norāda piemērojamās prasības, un, ciktāl tas nepieciešams novērtēšanai, tā aptver neautomātisko svaru projektēšanu, ražošanu un darbību. Tehniskajā dokumentācijā, ja piemērojams, ir iekļauti vismaz šādi elementi:

71.1. vispārīgs neautomātisko svaru apraksts;

71.2. skiču projekts un izgatavošanas rasējumi, kā arī sastāvdaļu, mezglu, strāvas slēgumu un citas shēmas;

71.3. apraksti un skaidrojumi, kas nepieciešami minēto rasējumu, shēmu un neautomātisko svaru darbības izpratnei;

71.4. to pilnībā vai daļēji piemērojamo standartu saraksts, uz kuriem ir publicētas atsauces Eiropas Savienības Oficiālajā Vēstnesī, un, ja minētie piemērojamie standarti nav piemēroti, to risinājumu apraksti, kas piemēroti, lai atbilstu šo noteikumu būtiskajām prasībām, ieskaitot citu attiecīgo tehnisko specifikāciju uzskaitījumu. Ja piemērojamie standarti ir piemēroti daļēji, tehniskajā dokumentācijā norāda piemērotās standartu daļas;

71.5. veikto projekta aprēķinu, veikto pārbaužu un citi rezultāti;

71.6. testēšanas pārskati.

72. Ražotājs 10 gadus pēc neautomātisko svaru laišanas tirgū nodrošina tirgus uzraudzības iestādei pieeju tehniskai dokumentācijai.

73. Ražotājs veic visus nepieciešamos pasākumus, lai izgatavošanas process un tā uzraudzība nodrošinātu izgatavoto neautomātisko svaru atbilstību šo noteikumu piemērojamajām prasībām.

74. Ražotāja izraudzītā paziņotā institūcija veic atbilstošās pārbaudes un testus, lai pārliecinātos par neautomātisko svaru atbilstību piemērojamām šo noteikumu prasībām.

75. Pārbaudes un testus, kas ļauj pārbaudīt neautomātisko svaru atbilstību minētajām prasībām, veic, pārbaudot un testējot katrus neautomātiskos svarus, kā norādīts šā pielikuma 76. un 77. punktā.

76. Atsevišķi pārbauda katrus neautomātiskos svarus un veic atbilstošos testus, kas norādīti attiecīgajos piemērojamos standartos, un/vai līdzvērtīgus testus, kas noteikti citās attiecīgās tehniskajās specifikācijās, lai pārbaudītu atbilstību prasībām, kuras uz tiem attiecas. Ja šāda piemērojamā standarta nav, attiecīgā paziņotā institūcija lemj par to, kādi testi jāveic.

77. Paziņotā institūcija izsniedz atbilstības sertifikātu par veiktajām pārbaudēm un testiem un uzliek savu identifikācijas numuru katriem apstiprinātajiem neautomātiskajiem svariem vai uz savu atbildību nodrošina tā uzlikšanu.

78. Ražotājs 10 gadus pēc neautomātisko svaru laišanas tirgū nodrošina tirgus uzraudzības iestādei pieeju atbilstības sertifikātiem.

79. Ražotājs visus neautomātiskos svarus marķē ar CE atbilstības marķējumu un metroloģisko papildmarķējumu, kā arī uz šā pielikuma 74. punktā minētās paziņotās institūcijas atbildību pievieno tās identifikācijas numuru katriem atsevišķiem neautomātiskajiem svariem, kuri atbilst šo noteikumu piemērojamām prasībām.

80. Ražotājs sagatavo rakstisku katra neautomātisko svaru modeļa atbilstības deklarāciju un nodrošina tās pieejamību tirgus uzraudzības iestādei 10 gadus pēc neautomātisko svaru laišanas tirgū. Atbilstības deklarācijā identificē neautomātisko svaru modeli, kuram tā sagatavota.

81. Atbilstības deklarācijas kopiju pēc pieprasījuma dara pieejamu atbildīgajām iestādēm.

82. Ja paziņotā institūcija tam piekrīt un uzņemas par to atbildību, neautomātiskajiem svariem paziņotās institūcijas identifikācijas numuru var uzlikt arī ražotājs. Ja paziņotā institūcija tam piekrīt un uzņemas par to atbildību, ražotājs paziņotās institūcijas identifikācijas numuru neautomātiskajiem svariem var uzlikt ražošanas procesā.

83. Ražotāja pilnvarotais pārstāvis ražotāja uzdevumā un uz viņa atbildību var pildīt ražotāja pienākumus, ja tie ir precizēti pilnvarā. Pilnvarotais pārstāvis nevar pildīt šī pielikuma 71. un 73. punktā noteiktos ražotāja pienākumus.

**VI. Atbilstība, pamatojoties uz vienības verificēšanu (G modulis)**

84. Atbilstība, pamatojoties uz vienības verificēšanu, ir atbilstības novērtēšanas procedūra, kurā ražotājs izpilda šā pielikuma 85., 87., 91., 92. un 93. punktā noteiktos pienākumus, kā arī nodrošina un tikai uz savu atbildību paziņo, ka neautomātiskie svari atbilst šo noteikumu prasībām, kas uz tiem attiecas.

85. Ražotājs izstrādā tehnisko dokumentāciju, lai nodrošinātu iespēju novērtēt neautomātisko svaru atbilstību šo noteikumu piemērojamām prasībām. Tehniskā dokumentācija ietver atbilstošu riska analīzi un novērtējumu. Tehniskajā dokumentācijā norāda piemērojamās prasības, un, ciktāl tas nepieciešams novērtēšanai, tā aptver neautomātisko svaru projektēšanu, ražošanu un darbību. Tehniskajā dokumentācijā, ja piemērojams, ir iekļauti vismaz šādi elementi:

85.1. vispārīgs neautomātisko svaru apraksts;

85.2. skiču projekts un izgatavošanas rasējumi, sastāvdaļu, mezglu, strāvas slēgumu un citas shēmas;

85.3. apraksti un skaidrojumi, kas nepieciešami minēto rasējumu, shēmu un neautomātisko svaru darbības izpratnei;

85.4. to pilnībā vai daļēji piemērojamo standartu saraksts, uz kuriem ir publicētas atsauces Eiropas Savienības Oficiālajā Vēstnesī, un, ja minētie piemērojamie standarti nav piemēroti, to risinājumu apraksti, kas piemēroti, lai atbilstu šo noteikumu būtiskajām prasībām, ieskaitot citu attiecīgo tehnisko specifikāciju uzskaitījumu. Ja piemērojamie standarti ir piemēroti daļēji, tehniskajā dokumentācijā norāda piemērotās standartu daļas;

85.5. veikto projekta aprēķinu, veikto pārbaužu un citi rezultāti;

85.6. testēšanas pārskati.

86. Ražotājs nodrošina tehniskās dokumentācijas pieejamību tirgus uzraudzības iestādei 10 gadus pēc neautomātisko svaru laišanas tirgū.

87. Ražotājs veic visus nepieciešamos pasākumus, lai izgatavošanas process un tā uzraudzība nodrošinātu izgatavoto neautomātisko svaru atbilstību šo noteikumu piemērojamām prasībām.

88. Ražotāja izraudzīta paziņotā institūcija veic nepieciešamās pārbaudes un testus, kas noteikti attiecīgajos piemērojamos standartos, un/vai līdzvērtīgus testus, kas noteikti citās attiecīgās tehniskajās specifikācijās, lai pārliecinātos par neautomātisko svaru atbilstību šo noteikumu piemērojamām prasībām, vai nodrošina to veikšanu. Ja nav šāda piemērojamā standarta, attiecīgā paziņotā institūcija lemj par to, kādi testi jāveic.

89. Paziņotā institūcija, pamatojoties uz veiktajām pārbaudēm un testiem, izsniedz atbilstības sertifikātu un uzliek savu identifikācijas numuru apstiprinātajiem neautomātiskajiem svariem vai uz savu atbildību nodrošina tā uzlikšanu.

90. Ražotājs 10 gadus pēc neautomātisko svaru laišanas tirgū nodrošina tirgus uzraudzības iestādei pieeju atbilstības sertifikātiem.

91. Ražotājs visus neautomātiskos svarus marķē ar CE atbilstības marķējumu un metroloģisko papildmarķējumu, kā arī uz šā pielikuma 88. punktā minētās paziņotās institūcijas atbildību pievieno tās identifikācijas numuru katriem atsevišķiem neautomātiskajiem svariem, kuri atbilst šo noteikumu piemērojamām prasībām.

92. Ražotājs katriem neautomātiskajiem svariem sagatavo rakstisku atbilstības deklarāciju un 10 gadus pēc neautomātisko svaru laišanas tirgū nodrošina valsts iestādēm tās pieejamību. Atbilstības deklarācijā identificē neautomātisko svaru modeli, kuram tā sagatavota.

93. Atbilstības deklarācijas kopiju pēc pieprasījuma dara pieejamu atbildīgajām iestādēm.

94. Ražotāja pilnvarotais pārstāvis ražotāja uzdevumā un uz viņa atbildību var pildīt šā pielikuma 86., 91., 92. un 93. punktā noteiktos ražotāja pienākumus, ja tie ir precizēti pilnvarā.

**VII. Atbilstības novērtēšanas procedūru vispārīgie nosacījumi**

95. Atbilstības novērtēšanu saskaņā ar D, D1, F, F1 un G moduli veic pie ražotāja vai jebkurā citā vietā, ja neautomātiskie svari pēc to izgatavošanas nogādājami uzstādīšanas vietā, tos neizjaucot, vai uzstādīšanas darbi neietekmē svaru darbību un ja ievēro smaguma spēka vērtību vai svaru darbību neietekmē smaguma spēka izmaiņas. Pārējos gadījumos minētās procedūras veic neautomātisko svaru lietošanas vietā.

96. Ja neautomātisko svaru darbību ietekmē smaguma spēka izmaiņas, šā pielikuma 95. punktā minētās procedūras var veikt divos posmos. Otrajā posmā veic novērtēšanu un testus, kuru rezultāti ir atkarīgi no smaguma spēka, un tos veic neautomātisko svaru lietošanas vietā, bet pirmajā posmā veic visas pārējās pārbaudes. Ja Eiropas Savienības dalībvalsts savā teritorijā noteikusi smaguma spēka zonas, frāzi "svaru lietošanas vietā" var lasīt kā "neautomātisko svaru lietošanas smaguma spēka zonā".

97. Ja ražotājs ir izvēlējies kādu no šā pielikuma 95. punktā minētajām procedūrām veikt divos posmos un katrā posmā procedūras veic cita paziņotā institūcija:

97.1. paziņotā institūcija, kas pirmajā posmā veikusi attiecīgās procedūras, uz neautomātiskiem svariem izvieto savu identifikācijas numuru;

97.2. paziņotā institūcija, kas veikusi pirmā posma procedūras, katriem neautomātiskajiem svariem izdod sertifikātu, kurā norāda neautomātisko svaru identifikācijai nepieciešamos datus un norāda veiktos novērtējumus un testus, otrajā posmā cita paziņotā institūcija veic atlikušos novērtējumus un testus;

97.3. ražotājs, kas izvēlējies pirmajā posmā izmantot D vai D1 moduli, otrajā posmā var veikt to pašu procedūru vai otrajā posmā izvēlēties izmantot F vai F1 moduli;

97.4. pēc otrā posma pabeigšanas neautomātiskos svarus marķē ar CE atbilstības marķējumu un metroloģisko papildmarķējumu, kā arī otrajā posmā pievieno iesaistītās paziņotās institūcijas identifikācijas numuru.

Ministru prezidenta biedrs,

ekonomikas ministrs Arvils Ašeradens